" (ஹா ஹா ஹா) நாங்கள் அ.தி.மு.கதான். இந்தக் கருத்தில் எங்கள் தரப்பு எம்.எல்.ஏ-க்களுக்கு எந்தவித கருத்து மாறுபாடும் இல்லை. அவர் தனிக்கட்சி தொடங்குவதன் நோக்கம் இதுதான். இரட்டை இலை மற்றும் அ.தி.மு.க கட்சி தொடர்பாக நீதிமன்றத்தில் பொதுச் செயலாளரும் துணைப் பொதுச் செயலாளரும் வழக்கைத் தொடுத்துள்ளனர். அது ஒரு சிவில் வழக்கு. இந்த வழக்கு முடிவுக்கு வர ஒரு வருடம் ஆகலாம். இரண்டு வருடம் ஆகலாம். ஐந்து வருடம்கூட ஆகலாம். அவ்வளவு எளிதில் மீட்டெடுத்துவிட முடியாது. இரட்டை இலையும் அ.தி.மு.கவும் ஒன்றாக இருக்க வேண்டும் என்றால், எதிர்த்தரப்பில் உள்ளவர்கள் சமாதானப் பேச்சுக்கு வர வேண்டும். அப்படி வந்துவிட்டால், எந்தப் பிரச்னையும் இல்லை. அப்படி சமாதானம் ஆகாதபட்சத்தில், தேர்தலை எதிர்கொள்ள சின்னம் முக்கியம். உடனே, அ.தி.மு.க வில் விலகிச் செயல்படுகிறார்கள் என்பது அர்த்தமல்ல. உள்ளாட்சித் தேர்தலுக்குள் கட்சி தொடங்கி, மாநிலம் முழுவதும் நிர்வாகிகளை நியமித்து தேர்தலை எதிர்கொள்ள வேண்டும். 'உள்ளாட்சியில் பெரும் வெற்றி பெற்றால், இரட்டை இலை வழக்கில் வெற்றி பெற இதை ஒரு காரணமாக முன்வைக்கலாம்' என அவர்கள் கருதலாம்".